Pressupostos participats 2015 - Projectes que s'executaran - Ajuntament de Girona\nPressupostos participats 2015 - Projectes que s'executaran\nPressupostos participats | Projectes dels barris per al 2015\nProjectes definitius dels pressupostos participats dels barris per al 2015\nUn cop celebrada la consulta als barris pels Pressupostos Participats del 2015, s'informa a continuació sobre els projectes més votats.\nAquests projectes s'han traslladat a les àrees pertinents per tal que iniciïn la seva execució.\nPodeu veure l'estat d'execució de cada projecte al següent enllaç\nBARRI / PROJECTE\nPortar a terme una campanya de sensibilització als propietaris de gossos\nDur a terme accions comunicatives de sensibilització per aconseguir que les persones propietàries dels gossos recullin els excrements dels animals a la via pública. D'altra banda, prendre mesures de vigilància sobretot a les zones on s’ha detectat que estan més afectades per la problemàtica.\nContinuar amb l'estudi acústic al Barri Vell\nEstudiar l’afectació del soroll a la via pública generat per activitats turístiques, de restauració i terrasses al Barri Vell, per complementar les mesures realitzades al 2014 a la Rambla de la Llibertat i el carrer d'Argenteria. Inclou un informe final d’avaluació, un informe específic per determinar els màxims teòrics de capacitat d’ús de l’espai viari públic i una reunió de presentació del treball.\nInstal·lar càmeres de seguretat per evitar l'incivisme al barri\nInstal·lar càmeres de seguretat antivandàliques a diferents punts del barri: plaça Fellini i pujada de Sant Martí, travessia Auriga, carrer de la Llebre i plaça Sant Josep, carrer Oliva i Prat, i carrer de l'Albereda.\nRecuperar els actes populars al Barri Vell: fer barri i ciutat\nImpulsar polítiques de treball comunitari a través de la cultura, la participació, la formació. Davant la no existència d’un Pla Comunitari al Barri Vell que articuli totes les accions, començar a treballar i articular diverses activitats i accions comunitàries que girin entorn la convivència, les relacions socials i la participació veïnal.\nArranjar el mur de pedra de l'església\nRealitzar un parell de contraforts de pedra que evitarien el possible bolcament del mur, sense modificar l’actual inclinació. S’inclourien els treballs de moviment de terres, fonamentació mitjançant formigó en massa i posterior rejuntat amb morter de l’esquerda formada en l’esglaonat del cadafalch. Els contraforts s’unirien amb una jardinera de pedra de 60 cm. d’alçada.\nCimentar l'entrada a les Antigues Escoles de Campdorà i instal·lar-hi uns jocs infantils\nInstal·lar un segon gronxador i un joc d’equilibri per a nens i nenes a partir de dos anys sobre la gespa. Pavimentar amb formigó armat la superfície de gespa que hi ha entre la pista de bàsquet i l’entrada de les Antigues Escoles.\nFer actuacions de millora al parc de Vista Alegre\nReperfilar i anivellar el parc i reposar el sauló allà on calgui per eliminar els bassals que es formen. Col·locar un tancat metàl·lic resistent als impactes de pilota a tot el costat curt de la pista que dóna al carrer de Morató i Grau. Substituir les travesses de fusta que delimiten la zona de sauló del parc amb la vorera del carrer Morató i Grau.\nCrear un espai de lectura a l'Espai Cívic la Rosaleda\nAmb els pressupostos participats, assumir el fons inicial de l'espai de lectura i el mobiliari necessari. L'Ajuntament facilitaria l'orientació per a la seva obertura, i l'Associació de Veïns assumiria l'aportació del personal, l'adquisició, catalogació i tractament del fons, el programa de gestió i l'organització i difusió de les activitats de foment lector.\nInstal·lar un cobert a la plaça de Miquel de Palol\nConstruir un cobert a la plaça de Miquel de Palol per a poder organitzar-hi activitats en dies en què la meteorologia no sigui favorable. Els treballs a tenir en compte són l’excavació del terreny, la formació de la fonamentació superficial, la formació de l’estructura vertical, la construcció de la coberta i els acabats.\nContinuar amb el Pla de dinamització per al barri iniciat en el marc dels pressupostos participats 2014\nL’Associació de Veïns vol continuar amb el Pla de Dinamització iniciat en el marc dels pressupostos participats 2014. És un procés de dinamització socio-cultural amb l’objectiu de recuperar les formes de relació pròpies d’un barri.\nIntal·lar una cartellera municipal a la plaça de Miquel de Palol\nInstal·lar una cartellera informativa municipal en algun punt a determinar de la plaça de Miquel de Palol, del mateix model i tipus que es col·loquen a tota la ciutat.\nConsolidar el talús que hi ha darrere del bloc d’habitatges Lucía amb la construcció d'un mur\nConsolidar el talús existent darrera el bloc d’habitatges Lucía, mitjançant una contenció esglaonada amb mur de gabions. Es preveu un reforç del talús, en una franja aproximada de 50 ml.\nCol·locar una tanca a la zona verda que separa l'aparcament de l'Escola de Domeny, i pavimentar i rebaixar dos passos de vianants dels voltants\nMillorar el pas de vianants entre la carretera de Sant Gregori i el carrer Bullidors, consistent en el rebaix de la vorera per a l’adaptació dels dos passos de vianants que travessen cada carrer i la pavimentació de la vorera intermèdia. Col·locar una tanca anglesa de fusta a tot el perímetre de la zona verda que separa el pàrquing de l’escola del caminet a tocar la rotonda.\nPortar a terme un pla de suport a l'Associació de Veïns de l'Eixample\nRecuperar les formes de relació pròpies d’un barri, les seves costums, el veïnatge, i tots aquells signes d’identitat que el singularitzen respecte la resta de barris de la ciutat. L’any 2014 es van destinar 12.000 € dels Pressupostos Participats al lloguer d’un local social, i enguany es demana adquirir material audiovisual per dotar el local dels recursos necessaris per a realitzar activitats.\nPromocionar els cercles d’estudis al barri, a través de l'entitat ACEFIR\nContinuar amb el projecte “Cercles d’Estudis” iniciat en el marc dels pressupostos participats 2013. Per mantenir la seva viabilitat en els propers anys, l'Ajuntament recomana incorporar-lo a l’activitat de l’Associació de Veïns de l'Eixample, que es vetlli per definir una quota simbòlica i que es promogui que les persones que condueixen els diferents “cercles” tinguin perfil de voluntariat.\nRedactar un projecte de millora per a la plaça de Salvador Espriu\nIniciar l'elaboració d'un projecte ampli que inclogui diferents activitats, algunes relacionades amb la lectura i en la redacció del qual hi puguin participar els veïns.\nRestaurar les bandes reductores de velocitat del carrer de la Rutlla\nAllargar les rampes de les cinc bandes reductores. Cada banda, que coincideix amb una cruïlla, està formada de dues o tres rampes. S’ha de tenir en compte el desplaçament dels embornals. Durant les obres, es crearien tres culs de sac en cada punt de treball, però gràcies a les alternatives dels carrers adjacents, no es deixaria cap gual inaccessible.\nAmpliar la vorera i la il·luminació al carrer de Cerverí\nAmpliar l’amplada de la vorera est del carrer Cerverí, en el seu tram entre els carrers Figuerola i Bonastruc. S’aprofitaria l’actuació per col·locar columnes d’enllumenat públic, amb lluminàries LED, tant en aquesta part com en la que dóna al carrer Riu Güell, on la vorera ja té l’amplada corresponent. La proposta suposaria l’eliminació de la filera d’aparcaments de la banda dreta del carrer.\nPavimentar i recol·locar el mobiliari urbà del carrer del Pruner\nRepavimentar el carrer per deixar-lo a una mateixa cota transversal, sense voreres. L’actuació consisteix en l’enderroc de la vorera, vorada i fresat de l’asfalt de la calçada existent. Construir un gual per vehicles a l’entrada del carrer del Pruner des de l’avinguda Font de la Pólvora. Recol·locar el mobiliari urbà i desplaçar una de les columnes d’enllumenat públic.\nRealitzar actuacions de millora a la zona de la guingueta, que es va construir en el marc dels pressupostos participats 2013\nPlantar divuit arbres de dues o tres espècies diferents i plantes arbustives de 60 cm d’alçada. Formar paviments que resolguin l’anivellament de la zona d’estada i aportar terra i graves per anivellar la resta de la superfície.\nMillorar la il·luminació d'alguns vials secundaris del barri\nCanviar les lluminàries a l'avinguda Amical Mauthausen, el carrer Narcís Roca i Farreras i el carrer Valentí Almirall. La proposta manté la situació dels punts de llum actuals, a una interdistància de 35 metres, i el canvi de les lluminàries per unes de tecnologia led que obren molt i permeten una millor intensitat i uniformitat de llum.\nAportar 1.500 euros a la continuïtat del projecte de reinserció social i laboral per als joves del sector\nAquest estiu es realitzarà una proposta dirigida a joves del territori de 15 a 20 anys vinculats a les entitats juvenils i també a aquells detectats per part dels serveis socials que presentin necessitats d'integració, formació i inserció. Es realitzaran tallers/accions amb una vessant lúdica, formativa i comunitària i es treballarà en el següent curs escolar posant èmfasi en l’aspecte formatiu i laboral.\nReformar el parc infantil situat a la Torre del Pou de Germans Sàbat\nRetirar el tobogan i instal·lar un joc de trepa per nens de 2 a 6 anys i una molla duo per a nens de 2 a 8 anys. Col·locar dos bancs i reblert de graveta per a terra de protecció.\nConstruir una escultura commemorativa del barri a la plaça dels Germans Sàbat\nAnell metàl·lic commemoratiu que aniria al voltant del fanal del centre de la plaça, fet de xapa corten, amb les lletres retallades “Germans Sàbat 1958. La llibertat no és el repòs, sinó la lluita. Carles Rahola”, preparat per ancorar al terra i amb un acabat d’oxidat.\nSubministrar i instal·lar càmeres de videovigilància al davant del local social, al carrer Hortènsia a l'alçada del número 5 i al carrer Hortènsia a l'alçada dels números 1-2-3.\nAsfaltar el carrer de l'Hortènsia, davant dels blocs 13 i 14\nRepicar el formigó actual i tornar a formigonar.\nAsfaltar el segon i tercer tram del carrer de l'Hortènsia\nFresar i asfaltar de nou tot el carrer Hortènsia, des de l’avinguda de la Font de la Pòlvora fins a dalt de tot a l'aparcament. S’ha dividit en tres trams.\nAmpliar el parc infantil que es va fer en el marc dels pressupostos participats 2014\nTancar tota la zona verda al voltant de la vorera actual de manera que dins hi quedi la zona infantil i que inclogui també dos jocs nous, el parc de salut actual i dos aparells d’estiraments. Inclou una caseta de fusta i una molla duo per a nens de 2 a 9 anys i dos aparells esportius per estiraments dins la zona verda. S'afegirien llums suplementàries per al parc.\nHabilitar un espai al barri on l'associació de veïns pugui dur a terme activitats per a la gent gran i per als infants i joves\nPromoure un projecte de caire socio-cultural, especialment adreçat als col·lectius infantil i de gent gran.\nMillorar la plaça del Gra\nEliminar la vegetació actual, talar els quatre arbres ubicats a l’interior de les jardineres, enderrocar la vorada de pedra del perímetre de les jardineres, extreure la font d’obra de ceràmica, redistribuir el reg per a la zona de gespa i pavimentar amb llosa de formigó prefabricada, amb les juntes longitudinals separades i reomplertes amb terra vegetal i acabat de gespa.\nReomplir els llambordins del carrer del Perill i el carrer d'Anselm Clavé\nReomplir els llambordins del carrer Anselm Clavé (en el tram entre la plaça de la Independència i el carrer Nord) i del carrer Perill.\nArranjar el paviment més malmès de la plaça de la Constitució\nEnderrocar el paviment malmès, amb la precaució de no deteriorar l’encintat de llautó. S’enderrocarien uns 10 cm de gruix de paviment, tenint especial cura de no malmetre la capa d’impermeabilització de l’aparcament subterrani. Refer el paviment amb formigó en massa amb acabat rebaixat, per tal que mantingui el mateix aspecte de la resta de la plaça.\nInstal·lar una cartellera municipal a la plaça de la Independència\nInstal·lar una cartellera informativa municipal en algun punt a determinar de la plaça de la Independència, del mateix model i tipus que es col·loquen a tota la ciutat.\nContinuar amb el Pla de dinamització per al barri iniciat en el marc dels pressupostos participats 2013\nContinuar amb el procés de dinamització socio-cultural al Mercadal, amb l’objectiu de recuperar les formes de relació pròpies d’un barri, les seves costums, el veïnatge, i tots aquells signes d’identitat que el singularitzen respecte la resta de barris de la ciutat. L’any 2013 es van destinar els diners del Pla de Dinamització (5.679,62 €) a comprar infrastructures i material audiovisual per a l’associació de veïns, es va celebrar una activitat al carrer i es va organitzar un curs de francès.\nInstal·lar un tendal al pati de l'Escola Bressol l'Olivera\nEstructura de nou pilars que caldria protegir amb unes fundes encoixinades de material adequat per evitar els efectes contra la salut en el cas que algun dels infants impactés contra aquests elements.\nCrear una ruta verda al barri\nMillorar el ferm natural del recorregut, col·locar pals per a impedir el trànsit rodat en els trams que no es considerin prioritaris per a la prevenció d’incendis forestals, col·locar senyals d'orientació, faristols informatius i bancs en diversos punts del recorregut, instal·lar escales de fusta si calgués per salvar algun desnivell important o recollir runes i abocaments varis.\nInforme tècnic - Plànol de l'anella verda\nPalau-sacosta - Avellaneda - Mas Xirgu\nCrear una ruta verda que connecti els boscos de Palau-sacosta\nMillorar el ferm natural del recorregut. Col·locar senyals d’orientació i senyals horitzontals a les voreres per a la interconnexió entre els boscos i la trama urbana. Col·locar faristols i cartelleres amb informació general i bancs en diversos punts del recorregut. Instal·lar escales de fusta per salvar el pendent del camí vell de Fornells. Elaborar els continguts d’una guia interpretativa i didàctica i organitzar una plantada per a pares i alumnes de l’escola del Bosc de la Pabordia.\nAsfaltar el principi del carrer del Mas Jardí (a partir de la rotonda)\nAsfaltar uns 1.580 m2 des de l’inici del carrer, que comença a la rotonda amb el carrer Ros de Palau i el carrer del Sarriera.\nMillorar l'accessibilitat d'un pas de vianants a la pujada de les Pedreres\nFer a nivell el pas de vianants de la pujada de les Pedreres, mitjançant la construcció d’una plataforma elevada adequada també a la circulació dels autobusos.\nInstal·lar una tanca a la pista polivalent, construïda en el marc dels pressupostos participats 2013, i col·locar-hi una taula de tennis de taula i senyalització\nConstruir una tanca de quatre metres d'alçada al voltant de la pista esportiva, amb portes d’entrada i sortida. Instal·lar una taula de tennis taula i quatre senyals de prohibit gossos.\nInstal·lar un semàfor i senyalització horitzontal per pacificar el trànsit al carrer de Palafrugell\nInstal·lar un nou semàfor a l'alçada del carrer Palafrugell número 2 per a garantir les condicions de seguretat dels vianants. Aquest semàfor es coordinaria amb el de la Ronda Pedret, amb la finalitat de regular la velocitat dels vehicles. Reduir el nombre de carrils de circulació de 2 a 1, i senyalitzar una franja d’estacionament al costat dret, que representaria 30 places noves.\nArranjar les lloses de la vorera del carrer Pont Major\nA la vorera esquerra del carrer del Pont major existeixen vuit pastilles de paviment de pedra natural, de mesures diverses, situades entre els números 35 i 111. Per mantenir el material d’aquestes pastilles caldria retirar la pedra existent (amb mitjans molt curosos per a la seva posterior recol·locació, previ carejat de totes les peces), i pavimentar de nou la vorera amb el mateix tipus de pedres.\nArranjar la tanca i realitzar altres millores a la pista esportiva\nTreure la tanca metàl·lica que hi ha actualment i col·locar-ne una de nova, de 4 metres d'alçada i més rígida, amb els muntants ancorats a la banqueta de formigó. Millorar l’accés pavimentat a la pista de bàsquet i el mur perimetral. Reomplir amb sauló i anivellar el paviment.\nMillorar l’aparcament de l'entrada del barri\nConstruir un mur de pedra per a la contenció de les terres a continuació de les escales que donen accés al corriol i fins a la tanca de la vivenda número 51. La construcció del mur permetria ampliar la zona d’aparcament asfaltat fins a 3 o 4 places més. Reforçar el mur de pedra sec que hi ha a la mitgera amb la vivenda número 51. Eliminar la part de pedra que sobresurt de l'asfalt i anivellar l'aparcament. A la part superior del nou mur, s’hi col·locaria una tanca de fusta.\nArranjar el carreró situat entre els números 30 i 60 de la Pujada de la Torrassa\nDemolir el paviment de formigó de la rampa per a formar-lo de nou i crear una rampa esglaonada que faciliti la circulació.\nAmpliar els jocs infantils i substituir alguns arbres de la plaça d'Empúries\nAmpliar la zona tancada i afegir un joc infantil temàtic, un joc d’equilibri, i un de rotació per infants de 2 a 6 anys. Fora de la tanca, dues taules de ping-pong. Reduir els dos escocells més grans i tallar vuit arbres, retirar tota la terra que sobresurt del nivell del paviment, extreure la vorada rodona per després fer sis escocells individuals i plantar-hi sis arbres nous.\nDesenvolupar el projecte "Fem art, fem cultura, fem barri" destinat als nens i nenes del barri.\nLes activitats del programa "Fem art, fem cultura, fem barri" es concreten en les activitats extraescolars artístiques i culturals que es realitzen dos dies a la setmana. També es desenvolupen casals que cobreixen les necessitats de les famílies quan el període lectiu de les escoles no coincideix amb el calendari laboral de la majoria de pares.\nContinuar l'espai infantil de lleure i cultura de la Pauleca, iniciat amb motiu dels pressupostos participats 2013\nProjecte de caire social que s’adreça a col·lectius amb dificultats. La valoració del projecte actual és positiva, i per aquest motiu es proposa, per part de l’associació de veïns, la seva continuïtat. El projecte utilitza diferents àmbits de la cultura com a instruments de treball.\nContinuar amb l'arranjament de la plaça de Sant Ponç, amb la incorporació d'una rampa, mobiliari per al local social i mobiliari per als voltants de la plaça\nConstruir una rampa de formigó, formada per 3 replans rectes i 2 trams inclinats amb un 8% de pendent màxim, amb una barana a un dels laterals. Canviar 6 bancs de la plaça de les botxes per bancs Neobarcino. Instal·lar aparells de salut (bicicleta estàtica i barres d’estiraments). Posar 2 bancs Neobarcino a la vorera del carrer Esport i afegir una caseta al parc infantil. Desplaçar la taula de ping-pong. Arranjar el local social i cobrir les despeses dels serveis.\nRemodelar la placeta de l'Ateneu Eugenienc\nRenovar el paviment de la placeta de l’Ateneu, amb l'enderroc del paviment actual i el desmuntatge del mobiliari urbà i l'enllumenat que hi ha actualment. Pavimentar de nou la plaça amb peces prefabricades de formigó. Muntar dues lluminàries.\nDesenvolupar el projecte "Fem esport amb els joves de Santa Eugènia i Can Gibert", a càrrec del CESET\nContinuar el projecte organitzat pel CESET en el marc dels pressupostos participats 2013 i 2014. Preveu organitzar esport extraescolar a primària i esport federat amb joves estudiants de secundària i batxillerat com a element complementari de la seva formació i per resoldre el buit de temps generat a conseqüència de l’horari intensiu dels centres de secundària.\nContinuar amb els projectes socials dels pressupostos participats 2014\nColònies d'estiu, servei de biblioteca extraescolar, projecte "Fem esport a les escoles", tallers artístics i tallers de percussió.\nMillorar les zones d'esbarjo del barri, amb l'ampliació dels jocs infantils i del tancament de la pista esportiva\nInstal·lar un joc de rotació, dos llits elàstics i un joc d’equilibri per a nens a partir de 3 anys al parc infantil del Mirador. També s’ha valorat una porta metàl·lica corredissa per a la pista de bàsquet i una molla individual al costat. Canviar els pneumàtics del gronxador per un seient pla i un seient bressol.\nProtegir l'aparcament del carrer de les Creus amb una tanca de fusta\nSubministrar i instal·lar dos trams de barrera de doble ona coberta de fusta a l'espai del carrer de les Creus on hi estacionen vehicles davant un tal·lus amb desnivell d’uns 5 metres que precisa d'un perímetre de protecció de 36 metres.\nHabilitar un aparcament darrere del local social del barri\nAmpliar longitudinalment l’aparcament actual. Desplaçar les pilones de fusta tractada i les travesses que delimiten l’espai fins a tocar els arbres. Es prolongaria també l’esplanada de graveta.\nArranjar la rampa que connecta el carrer de la Riera Rimau amb el carrer de Sant Medir\nAmpliar el tram de vorera del carrer Sant Medir i Riera Rimau que té més pendent i així poder-hi fer dos trams combinats amb escales i rampa amb una barana al mig. Es faria també un pas de vianants, ja que fins al final del carrer no n’hi ha cap. Alhora, s’hauria de fresar i asfaltar de nou per anivellar la calçada amb la nova vorera.\nEs va acordar a l'assemblea de veïns que el projecte s'adaptaria al pressupost que tenia el barri.\nFinalitzar les obres de l'interior de Can Primi\nEnderrocar la paret mitgera entre els dos locals i comunicar-los mitjançant una gran sala polivalent. Enderrocar el bany i la cuina del local número 20 i els envans de distribució deixant la sala com a únic espai lliure. Enderrocar les fusteries exteriors i col·locar tancaments d’alumini. Extradossar les façanes amb cartró-gruix i aïllament tèrmic. Subministrar i col·locar paviment de parquet.\nRealitzar les obres necessàries per a la reubicació dels contenidors de la pujada del Primer de Maig\nEnderrocar el mur de contenció de la pujada de Primer de Maig i construir un de nou de formigó armat per facilitar la reubicació dels contenidors a cota de vorera, segons normativa municipal. Per millorar i facilitar l’accés a l’aparcament després de l’actuació, caldria desplaçar lleugerament la seva entrada enderrocant una petita part del muret que el separa del carrer de la Font.\nMillorar els accessos de l'espai lliure situat al carrer de la Planura, darrere del camp de futbol\nArranjar l’accés a l’espai lliure de darrere del camp de futbol de Vila-roja que està en molt mal estat. També es contempla la prolongació de la vorera dreta del tram final del carrer de la Planura, entre el número 34 i l’accés a aquest espai.


Se celebrarà els dies 5 i 6 d’octubre i tindrà des de rutes ornitològiques, música, jornades i ponències, passant per les exposicions de cotxes antics, gastronomia, o tallers i acabant pels concursos i homenatges\nLa diputada Helena Martínez i el diputat Ramon Cónsola han participat aquest dimecres en la roda de premsa de presentació de la 26a Fira del Préssec d’Alfarràs, que se celebrarà els dies 5 i 6 d’octubre. La presentació –que ha tingut lloc a la sala de premsa de la Diputació de Lleida– ha comptat amb les intervencions de la regidora de Fires i Festes d’Alfarràs, M. Rosa Gràcia, i de la regidora de Cultura i Joventut, Margareth Ojeda.\nUna edició més, el programa de la fira ofereix un ampli ventall de possibilitats als visitants, amb activitats que van des de les rutes ornitològiques, música, jornades i ponències, passant per les exposicions de cotxes antics, gastronomia, o tallers i acabant pels concursos homenatges.\nEn aquest sentit s’ha manifestat Ramon Cónsola que ha dit que, tot i que la pagesia no està passant per uns bons moments, certàmens com aquests ajuden a dinamitzar-lo i a donar a conèixer l’esforç i el treball que fa tota la gent que dedica la seva vida al camp.\nHelena Martínez ha destacat, per la seva banda, que aquesta fira barreja a la perfecció àmbits com el de la gastronomia amb els de l’oci.\nAixí, les activitats que estan directament relacionades amb el préssec el dia 5 es faran ponències a l’Escola Agrària, sobre ‘Reptes de futur del Préssec de Pinyana’, o la presentació dels plats del concurs gastronòmic, categoria “postres amb préssec de Pinyana” d’Alfarràs, que tindrà lloc a l’Ajuntament. Per la tarda destaca l’elecció dels millors préssecs en les categories groc i roig; o la ‘Cuita del préssec’, demostració del procés d’elaboració del préssec en conserva, a càrrec de l’Associació de Mestresses de Casa i del Grup d’Esplai El Segrià d’Alfarràs, a l’estand del Tast Gastronòmic de l’Ajuntament.\nPer la jornada del diumenge dia 6 es repetirà la demostració del procés d’elaboració del préssec en conserva; la xerrada a càrrec de la dietista i nutricionista, Naila Martínez, sobre “Aprendre a llegir etiquetes que no duu el préssec”, i els concursos gastronòmic, el ‘Corre-préssec’, a la millor tapa amb préssec, i el trofeus als millors préssecs groc i roig.\nAquesta activitat central es combina, per exemple, amb el XIV Màster de Pesca a mosca del Ribagorçana 2019, que se celebrarà els dos dies, l’exposició de cotxes antics del Club de Vehicles Històrics de Lleida, al recinte firal; la presentació de la pàgina web “e-RRÀS, Alfarràs Online” a càrrec de l’Associació de Comerciants i Empresaris d’Alfarràs; o la xerrada a càrrec de Miguel Garcia Redondo sobre “Què és l’orgonita? Per a què serveix?” organitzat per la botiga Espígol d’Alfarràs.\nMargareth Ojeda ha destacat la importància del canvi d’ubicació de la fira, desplaçant-se fins al centre de la vila, per recuperar la presència dels comerços locals. D’aquesta manera, en només un any s’ha passat de tenir dos comerços locals a uns trentena, dels 60 que hi ha previstos.\nDestaca també l’homenatge que es farà el mateix diumenge als esportistes d’elit Maria Banlles i José Gómez.


Segurament la majoria de nosaltres sabem de la importància de treballar en equip i de l’aspecte diferencial en els resultats d’un veritable treball en equip. Moltes vegades presumim de saber treballar en equip o que som un veritable equip. En realitat, si ens posem a observar la feina, [...]\nVagi per davant que el contingut d’aquest post no és meu, sinó d’un gran, Charles Chaplin. Em va arribar a través d’un bon company i vull compartir-ho aquí. Em sembla un meravellós viatge a la reflexió i a la consciència, i aquestes són característiques imprescindibles per començar un [...]


El Patronat del MNAC es posiciona respecte dels béns de Sixena - Bonart\nEl Patronat del MNAC es posiciona respecte dels béns de Sixena\nbonart barcelona - 11/07/16\nEn relació amb la problemàtica derivada dels litigis que se segueixen davant dels jutjats d'instrucció núm. 1 i 2 d'Osca, respecte dels béns provinents del Monestir de Villanueva de Sixena que es troben al Museu Nacional d'Art de Catalunya, el Patronat ha adoptat per unanimitat, en sessió celebrada el dia 11 de juliol de 2016, els acords següents:\n1. El Patronat es dóna per assabentat de l'escrit presentat pel Conseller de Cultura de la Generalitat exposant davant del Jutjat d'Instrucció núm. 1 d'Osca, en relació amb els objectes provinents del Monestir de Villanueva de Sixena, que la voluntat de compliment de la resolució judicial dictada pel que fa a l'execució provisional de la sentència no l'eximeix del compliment dels tràmits administratius pertinents, com a motiu del qual, la data del 25 de juliol de 2016 fixada pel Jutjat resulta inassumible per poder portar a terme els tràmits legalment necessaris d'acord amb la legislació aplicable.\n2. Recolzar i instar el President i el Director del Museu Nacional d'Art de Catalunya per tal que aquest últim s'adreci a la titular del Jutjat d'Instrucció núm. 1 d'Osca, en termes similars als exposats pel Conseller de Cultura de la Generalitat, pel que fa a la seva responsabilitat i en el marc de la voluntat expressada de compliment del sentit de la resolució judicial sobre l'execució provisional de la sentència 48/2015, dictada en data 8 d'abril de 2015.\n3. Interposar recurs d'apel·lació contra la sentència 51/2016, dictada pel Jutjat d'Instrucció núm. 2 d'Osca en data 4 de juliol de 2016 sobre les pintures murals provinents del Monestir de Villanueva de Sixena que es troben al Museu Nacional d'Art de Catalunya, per entendre que la seva fonamentació és contrària a l'ordenament jurídic.\n4. Instar el Director del Museu Nacional d'Art de Catalunya per tal que amb caràcter urgent encarregui als serveis de Restauració i Conservació Preventiva del Museu un estudi sobre els riscos que podria originar el trasllat de les pintures murals objecte del plet, que puguin amenaçar la seva integritat i deguda conservació.\nTots aquests acords s'han pres per unanimitat.\nA la imatge, vista de la sala on es troben les pintura de Sixena, al MNAC. (Foto Josep Losada-El Punt Avui)\n'AMB ELS ULLS TANCATS' D'ÀLVAR CALVET AL MUSEU DE REUS\nLITIGIS PATRIMONIALS A LA JORNADA DE MERCAT DE L'ART, COL·LECCIONISME I MUSEUS\n"FILACTERI" DE JESÚS GALDÓN A LA BIBLIOTECA DE CATALUNYA\nLA CASA ELIZALDE BUSCA FOTOGRAFIES DELS ANYS 70?


Paeria.es Notícies » Ajuntament de Lleida » La Guàrdia Urbana posa 3.298 denúncies per incomplir mesures de la Covid 19 a la ciutat de Lleida\nLa Guàrdia Urbana posa 3.298 denúncies per incomplir mesures de la Covid 19 a la ciutat de Lleida\nDes del passat març, la policia local ha realitzat 4.416 actuacions relacionades amb la pandèmia i ha controlat 22.416 vehicles\nLa Comissió informativa de Seguretat i Civisme ha presentat avui les xifres de les tasques de vigilància i control que la Guàrdia Urbana ha dut a terme dins de la pandèmia. Des del 14 de març (i fins al 3 de gener), s’han imposat 3.298 denúncies i aixecat 3.184 actes per incompliments, s’han controlat 22.416 vehicles i s’han realitzat 4.416 actuacions.\nDel total de les denúncies, 358 són per l’ús de les mascaretes, 113 corresponen a locals i 472 per incomplir el confinament. Pel que fa a les actuacions, 2.798 es van realitzar a la via pública, 744 en locals i habitatges, 251 són relatives a les mascaretes i 230 sobre vetlladors.\nActuacions al Centre Històric\nAixí mateix, la sessió ha analitzat les dades de les actuacions portades a terme per part de la Guàrdia Urbana al Centre Històric de Lleida durant tot el 2020, que s’eleven a 5.842, xifra similar a la del 2019, un 0’46 per cent més.\nLa majoria de les actuacions efectuades al Centre Històric el 2020 són relatives a seguretat (1.551), policia administrativa (1.282), trànsit (876), assistencial (605) i sobre l’estat d’alarma (538).\nEn el mateix sentit, s’han presentat les dades de les tasques desenvolupades pels voluntaris de protecció civil durant la pandèmia: 130 serveis amb 2.923 hores i 533 voluntaris.\nEntre moltes altres accions, han treballat en la distribució de mascaretes i han donat suport en l’atenció a les persones sense llar, en la jornada de Tots Sants al Cementiri, en les proves de selectivitat i en les Festes de la Tardor.\nMesa de la Guàrdia Urbana\nLa Comissió Informativa també ha detallat els continguts abordats en la darrera sessió de la Mesa de la Guàrdia Urbana, realitzada el passat desembre:\n• el nou pla de mobilitat interna, el pla de formació del 2021, la compra de dos vehicles, l’oferta pública d’ocupació (10 agents accés lliure oposició, 4 sergents promoció interna i 5 caporals promoció interna), la renovació tecnològica (20 unitats PDA, 15 impressores tècniques i renovació dels ordinadors) així com el nou plec del contracte de vigilància de la salut, que tindrà en compte la situació Covid 19.\nEpisodi de neu\nEn resposta a una pregunta del PSC, s’han detallat les actuacions efectuades per l’Ajuntament de Lleida en el darrer episodi de neu des del primer avis el dia 6 de gener: les reunions, seguiment i comunicacions efectuades des del CRA (Centre Receptor d’Alarmes i departaments de Protecció Civil, Serveis Urbans i Manteniment de l’Espai Públic), la Guàrdia Urbana com a centre de CECOPAL i el Comitè de direcció de l’emergència per gelades i nevades, presidit per l’alcalde, Miquel Pueyo.\nL’equip de govern ha aportat la relació de les notes de premsa, avisos d’emergència i vídeos enviats als mitjans de comunicació i tramesos a través de les xarxes socials de l’Ajuntament de Lleida i de la Guàrdia Urbana. També, les consultes i peticions d’informació formulades per periodistes que s’han respost aquests dies.\nEn relació a la protecció de les persones més vulnerables, -pregunta del PSC- s’ha informat que el Pla Iglú ha atès de del 3 de novembre passat 274 persones que han fet ús de 4.537 pernoctacions. El servei s’ha reforçat aquest episodi de neu i fred, amb el pavelló 4 de Fira de Lleida obert les 24 hores i més sortides dels educadors de carrers per oferir els recursos i serveis municipals habilitats.


El parlament de les Illes aprova el pressupost per a afrontar la covid-19 durant el 2021\nEls comptes inclouen 3.340,4 milions d'euros per a Sanitat, Educació, Serveis Socials, Ocupació i Habitatge\nEl ple del parlament de les Illes ha aprovat el pressupost del 2021, que haurà de resoldre les necessitats sanitàries, socials i econòmiques generades per la crisi de la pandèmia de la covid-19. El govern disposarà de 5.881,5 milions d’euros, un 0,2% menys que enguany, que hauran d’ampliar-se amb la incorporació de recursos dels fons extraordinaris europeus per la covid.\nLa consellera d’Hisenda, Rosario Sánchez, ha destacat que el pressupost incloïa 3.340,4 milions d’euros de “despesa social”, una magnitud de fons mai destinat a Sanitat, Educació, Serveis Socials, Ocupació i Habitatge. La prioritat política de l’executiu reflectida en el pressupost, ha dit, és la protecció dels treballadors, el teixit econòmic i els sectors socials més desfavorits, per la qual cosa la despesa en “l’escut social” s’incrementa un 8,1%. Salut comptarà amb 1.933,2 milions d’euros, un 12% més que enguany. Educació tindrà 1.053,2 milions, un 4,8% més. I Serveis Socials gestionarà 215,3 milions, un 15,3% més. El pressupost recull caigudes en els fons destinats tant als serveis de foment de l’ocupació (-0,8%) com en els projectes d’habitatge públic (-51,7%). Amb tot, encara falta incloure-hi partides compromeses pel govern espanyol i d’altres procedents de fons europeus.\nEl cap de l’oposició i portaveu del PP, Biel Company, ha lamentat: “Els últims tres dies [de debat pressupostari] s’ha vist el nul interès dels partits que fan costat al govern de la senyora Armengol d’acceptar alguna de les més de 400 esmenes presentades pel PP.” Company ha dit que, amb el vet a les esmenes del PP, el PSIB i els seus socis de Podem i de Més havien votat en contra d’ampliar les ajudes per a pimes, autònoms i famílies; abaixar els imposts i, a més, reduir l’actual dimensió de l’administració en assessors i alts càrrecs en un 30%.\nPer la seva banda, la coordinadora de Ciutadans i portaveu del grup parlamentari, Patricia Guasp, ha ressaltat que, amb les seves esmenes parcials, el partit taronja havia aconseguit d’augmentar en 8 milions els comptes públics per a “famílies, autònoms, empreses i comerços de les nostres illes”. “Malgrat que els nacionalistes de Més per Mallorca, socis d’Armengol, no volien ni aigua per a Ciutadans”, el partit ha demostrat, en paraules de Guasp: “La veritable utilitat de la nostra política en el moment excepcional que vivim.”\nAmb tot, el portaveu de Més per Menorca, Josep Castells, ha reivindicat el paper del seu partit en l’aprovació dels comptes. “S’ha demostrat que l’aposta per Més per Menorca ha donat estabilitat i una base per a l’aprovació, independentment de la posició de Ciutadans i del Pi”, ha dit. Els menorquins han votat a favor del pressupost arran de l’acord amb el govern de destinar 9 milions d’euros a diverses actuacions a Menorca.\nEls portaveus d’Unides Podem, Alejandro López i Esperança Sans, han subratllat que els comptes de les Illes eren “excepcionals per a un any excepcional” i que, a més, blindaven l’estat de benestar. López ha assenyalat que el pressupost anticovid era pensat per fer front a aquesta pandèmia: “Suposen un escut social que garanteix els serveis públics necessaris per a aquest moment de crisi sanitària.”\nPer la portaveu socialista, Silvia Cano, són uns “comptes potents, de rescat ciutadà, que obren un gran paraigua social per a protegir les persones que més el necessiten, per a preservar la cohesió social, alhora que donen suport als sectors productius”. Cano ha valorat molt positivament que el 2021 comenci amb “l’esperança de la vacuna i amb els deures fets [per part del govern]”: “Són uns bons pressupostos per a afrontar la pandèmia, reforçar els serveis públics i ajudar a la reactivació econòmica.”


L’iPad, piratat en menys de vint-i-quatre hores | Roig i Negre\nL’iPad, piratat en menys de vint-i-quatre hores\nPosted on 9 Abril 2010 by Jaume Satorra\nEl jove ‘hacker’ George Hotz ho ensenya en un vídeo de YouTube\nUn pirata informàtic, membre de l’equip Dev-Team (Twitter) ha aconseguit de piratar l’iPad al cap de vint-i-quatre d’haver-se posat a la venda als EUA. Aquest vídeo de YouTube ensenya com va piratar el ‘tablet’: fent servir una tècnica anomenada ‘jailbreak’, que consisteix a accedir a tots els arxius i carpetes de l’iPad per poder-hi instal·lar aplicacions no autoritzades per Apple.\nL’equip de Dev-Team ja havia esbotzat els dispositius de l’iPhone per instalar-hi aplicacions al marge dels drets d’ús d’Apple, i un dels seus membres, el ‘hacker’ George Hotz, havia dit que tenia intenció de forçar també l’iPad.\nLes vendes superen les previsions\nPer fi dissabte, únicament a les botigues dels EUA, es va posar a la venda el nou producte d’Apple, que va superar totes les previsions: set-centes mil unitats del nou ordinador es van vendre en un sol dia. Durant tota la jornada hi va haver cues a les principals botigues d’Apple, però la passió i la curiositat desfermades pel nou ‘tablet’ fou tan gran que va traduir-se en una allau de publicacions de vídeos dels primers usuaris, com tots aquests, que mostren com el desemboliquen i el posen en funcionament.\n« El TC convoca ple el 14 i 15 d’abril per decidir sobre l’estatut Els ciutadans de Santa Perpètua ja poden votar si volen la independència o no »


'Som la Marina#2' a betevé - De la industria a la cultura\nBrowse: Home / ‘Som la Marina#2’ a betevé\n‘Som la Marina#2’ a betevé\nCasa del Rellotge / octubre 2, 2018 / Leave a comment / Notícies\nLa bona acollida que va obtenir l’any passat l’emissió de la primera edició de Som la Marina a betevé ha propiciat que l’edició d’enguany també sigui emesa per la cadena aquest proper cap de setmana.\nSom la Marina#2 s’emetrà dins de l’espai Doc’s aquest proper dissabte 6 d’octubre, a les 19.30 hores. Pels que no hi sigueu a casa o bé no tingueu manera d’enregistrar el programa, es farà una redifusió dos dies més tard, el dilluns 8 d’octubre, a les 16 hores.\nL’equip de la cadena ha elaborat un tràiler per anunciar aquesta emissió.\nL’experiència de les dos edicions de Som la Marina s’enquadra dins del que ara s’anomena documental social participatiu, pel seu funcionament i dinàmica de treball totalment transversal i que fa que sigui la pròpia gent de cada lloc la que prengui les decisions sobre els continguts a tractar.\nEtiquetes: participació veïnal, Som la Marina #2, vídeo\n← Història de Can Mestres\nLA FÀBRICA I EL BARRI DE LA SEAT →


Recollida de Clítoris que punxen #1 | Hangar\nRecollida de Clítor...\nRecollida de Clítoris que punxen #1\nAquest dijous 8 de novembre es reuneix el grup #1 del projecte Clítoris que pinchan (taller del col·lectiu resident TMTMTM) per recollir els objectes resultants del seu procés de treball.\nClítoris que punxen, en el més bàsic, ha estat un curs per a identitats no masculines dominants de modelatge i impressió 3D. Més enllà d’això, és un col·lectiu de discussió i disseny de sistemes d’autodefensa (trans)feminista que atraviesa temes tan complexos com el de les violències, el dels diferents modes d’entendre la defensa i l’atac, el de l’acció i organització col·lectiva i l’autogestió, el de la transformació del llenguatge i les relacions … En el fons, Clítoris que punxen és un espai de protecció, suport, defensa i cura.\nEl col·lectiu #1 que ha dut a terme aquest projecte i ha dissenyat l’objecte que recollim aquest dijous, va decidir no difondre públicament el disseny de l’objecte malgrat haver alliberat el seu disseny a Internet: el disseny es viralizará a través de contextos de confiança i seguretat per intentar protegir els seus possibles usos i identificacions. Si vols entrar a la xarxa de els clítoris que punxen, només has de buscar a les conspiradorxs.


👉 Vídeo: Espectacular incendi en les cotxeres de l'EMT de València\nControlat l'incendi en les cotxeres de l'EMT de València després de calcinar 16 vehicles i afectar a altres 7\nLa columna de fum s'ha pogut observar des de numerosos punts de la ciutat\ndiumenge, 6 de desembre 2020 - 11:15h\nS'han desplaçat 11 dotacions de bombers dels parcs Sud, Oest, Campanar, Nord i Centre Històric | Twitter\nEfectius de bombers han donat per controlat l'incendi declarat este dissabte en les cotxeres de l'EMT de València, que ha calcinat un total de 16 vehicles i ha afectat altres set, segons ha informat la Policia Local. De moment, es desconeixen les causes del foc.\nFins al depòsit sud de l'EMT en el barri de Sant Isidre s'han desplaçat 11 dotacions de bombers dels parcs Sud, Oest, Campanar, Nord i Centre Històric i el CICU ha mobilitzat una ambulància del SAMU. La columna de fum s'ha pogut observar des de numerosos punts de la ciutat.\nA causa de l'incendi, la Guàrdia Civil ha tallat durant part de la vesprada els carrils lents de la V-30 i els accessos en el quilòmetre 7. A demés, Metrovalencia ha desallotjat l'estació de Sant Isidre i els trens de les línies 1, 2 i 7 no han efectuat parada en esta, segons ha informat la companyia a través del seu compte de Twitter.\nPer part seua, Adif ha suprimit la circulació entre les estacions d'Aldaia i València Nord i ha establit durant este període de temps transport alternatiu.\nCap a les 18.10 hores, el 112 ha informat de la represa dels dos servicis de transport i que la situació començava a estar controlada.\nLes línies de EMT han funcionat\nEl regidor de Mobilitat Sostenible de l'Ajuntament de València, Giuseppe Grezzi, ha assenyalat en un missatge publicat en el seu compte de Twitter que «tots els tècnics i la gerència estan mobilitzats per a gestionar la situació».\nL'incendi no ha afectat el servici de les línies de l'EMT, que ha funcionat durant tota la vesprada amb normalitat, segons ha informat la companyia en les seues xarxes socials.\nEl regidor de Protecció Ciutadana, Aarón Cano, ha destacat la ràpida actuació dels bombers, que han conseguit perimetrar i controlar l'incendi i han evitat que el foc afectara més autobusos.\nDe la mateixa manera, ha posat en valor la coordinació entre l'Administració estatal, autonòmica i local per a proporcionar tots els recursos possibles i garantir la seguretat dels treballadors i veïns. Cano ha indicat que de moment es desconeixen les causes de l'incendi.\n"Greu incendi amb 4 afectats en Borriana" "Tres detinguts per un robatori de joies en Alzira"


Els cementiris de Barcelona oferiran a les famílies col·locar codis QR a les làpides per accedir a més informació sobre el difunt\nEl Sistema Informatiu de Cementiris també donarà informació de servei al visitant a través del mòbil\n22/10/2012 17:35 | Actualizado a 22/10/2012 17:37\nCementiris de Barcelona ha decidit fer una aposta 2.0 coincidint amb la festivitat de Tots Sants. Aquest dilluns ha presentat el nou Sistema Informatiu de Cementiris (SIC), un nou dispositiu per la cerca de sepultures i de serveis relacionats amb els recintes funeraris de la ciutat. Durant l'acte també s'han presentat les làpides amb codis per a aquells familiars que ho vulguin.\nEl SIC és un sistema d'informació que facilita la interacció amb l'usuari. En aquest sentit, des del terminal l'usuari pot fer una cerca de sepultures sobre plànol, accedir als serveis del cementiri (neteja de làpides, venda de flors,...), enllaçar amb el web de transports públics, trobar propostes turístiques i conèixer l'agenda d'activitats als cementiris, entre d'altres.\nUn dels serveis que inclou el SIC són les làpides amb codi QR, en què l'usuari, escanejant el codi, podrà accedir a la memòria digital del difunt, que també podrà incloure un plànol amb la ubicació exacta del nínxol dins del cementiri. El Codi QR anirà gravat en una placa juntament amb el nom del difunt.\nEl del Poblenou, el primer cementiri 2.0\nEl cementiri de Poblenou ha estat el primer recinte de tot l'Estat a utilitzar els codis QR a la seva ruta cultural. Gràcies a la bona acollida d'aquesta iniciativa, el sistema s'ha fet extensiu a la ruta pel cementiri de Montjuïc. En conjunt, el SIC ja es pot trobar instal·lat als cementiris de Les Corts, Poblenou i Sarrià i està previst que en una segona fase ho estigui als recintes de Sant Andreu, Sants i Sant Gervasi.\nA la presentació del nou servei hi han assistit el president de Cementiris de Barcelona i regidor de Medi Ambient i Sarrià-Sant Gervasi de l'Ajuntament de Barcelona, Joan Puigdollers, i el director general de Cementiris de Barcelona, Jordi Valmaña.\nPlànol 3D per a persones amb visió reduïda\nCementiris de Barcelona col·locarà properament un plànol 3D al cementiri de Poblenou amb l'objectiu d'ajudar les persones amb visió reduïda o cegues a poder orientar-se dins del recinte quan realitzin la visita cultural.\nEs tracta d'un plànol amb relleus, textures, pictogrames i dibuixos d'elements concrets que reprodueix l'espai físic. També inclou text en caràcters visuals contrastats i alt relleu i text en braille.


Notícies - Tres Tombs: tradició o patiment animal?\nTres Tombs: tradició o patiment animal?\nLa Comissió de Festes de Sant Antoni Abat i la PAS diuen la seva sobre la festivitat, que se celebra aquest cap de setmana\nJoan Torné, col·leccionista dels Tres Tombs: 'Si l'Ajuntament no se'n fa càrrec, ho hauré de cremar tot' (16/gen/20)\nSant Cugat celebra Tres Tombs aquest diumenge / Foto: Localpres\nel 17/gener Sergio Morales Societat PDF\nEls seguidors de la tradicional rua dels Tres Tombs i els animalistes contraposen un any més el seu punt de vista quant a la celebració d'aquesta cavalcada, en la qual desfilen desenes de cavalls que carreguen carros i carrosses del passat rural de Sant Cugat. Des de la Comissió de Festes de Sant Antoni Abat s'assegura que la normativa se segueix al peu de la lletra i que els carros que carreguen els cavalls no pesen perquè estan carregats de palla. A més, subratllen que els animals estan controlats constantment per veterinaris. Malgrat les explicacions, la Plataforma Animalista Sant Cugat (PAS) apunta que els cavalls, ases i ponis sí que pateixen.\nEn un comunicat, l'entitat animalista posa el focus en el recorregut per carrers asfaltats, que asseguren que pot provocar en els animals 'sobrecàrrega al sistema ossi i greus problemes als tendons'. També alerta de l'estrès que el soroll i la multitud els hi pot causar, així com el malestar per l'ús d'elements com brides amb filet i mos, aclucalls (un sistema per reduir la visió dels cavalls), esperons i fustes.\nLa secretària de la Comissió de Festes de Sant Antoni Abat, Rosa Díaz, ha defensat al 'Sant Cugat a fons' la tradició: 'S'ha fet tota la vida i no ha passat mai res, ara sembla que li busquin tres peus al gat', ha lamentat. I ha afegit que 'els animals estan bé, estan molt més cuidats que moltes persones'. Díaz ha exposat que des de l'organització disposen de tots els controls i que se segueix el protocol.\nSobre la continuïtat de la tradició, l'Ajuntament no hi veu inconvenient. El regidor de Benestar Animal, Francesc Carol, ha explicat que Tres Tombs 'continuarà perquè es compleixen uns mínims' quant a la cura dels cavalls. Carol ha recordat alguns punts clau perquè això sigui així: que les brides no siguin de càstig, que l'animal pugui descansar i que no arrosseguin carros massa pesats. 'En el 90% dels casos es compleixen' els requisits, ha assegurat.\nMalgrat que la comissió i el consistori subratllen les garanties per al benestar dels cavalls, la PAS es manté vigilant i assistirà a la rua 'per garantir que, com a mínim, es compleixen aquests estàndards'. En tot cas, l'entitat demanarà a l'Ajuntament que creï una comissió de treball amb etòlegs i veterinaris, activistes i membres de la Comissió de Festes de Sant Antoni Abat per tal que es redactin protocols 'menys ambigus, més ambiciosos i d'obligat compliment' en pro dels animals. Segons ha explicat una de les membres de la plataforma, Marta Guàrdia, es tracta d'una tradició que 's'hauria de revisar a fons' i, tot i les explicacions, veuen 'difícil' que es garanteixi que els animals no pateixen.\nEl col·lectiu reconeix el valor de les tradicions, però considera que 'mai poden ser una excusa per deixar que una situació injusta, d'explotació i patiment es perpetuï'. L'entitat confia que el futur de la festivitat sigui fidel al seu origen: 'celebrar el sant protector dels animals'.\nEstà controlat per la veterinària i nosaltres també en tenim cura. S'ha fet tota la vida i no ha passat mai res, ara sembla que li busquin els tres peus al gat. Tenim tots els controls, complim el protocol i no ha de passar res.\nAquesta rua els genera estrès físic i emocional. Inclús amb els protocols que s'apliquen per primera vegada aquest any i encara que hi hagi un veterinari, creiem que serà complicat garantir la seguretat, unes garanties a les desenes d'animals que hi haurà.\nCinc centres de Sant Cugat tenen grups confinats per positius en coronavirus\nEl pregó, protagonista d'aquest divendres de la Festa Major de Valldoreix


dimecres, 4 de novembre de 2015 08:47\nEl passi de la cinta es farà aquest divendres, a partir de les 22 hores, a l'Espai Maragall.\nAquest divendres, a partir de les 22 hores, el Cine Club fa possible la projecció de la cinta d’animació “In side out”\nL’Espai Maragall acollirà, aquest divendres, la projecció d’ “In side out”, una cinta d’animació de la factoria Pixar protagonitzada per una nena, la Riley que es veu obligada a deixar enrere la seva vida en el Mitjà Oest americà perquè el seu pare troba un nou treball en Sant Francisco. Com tots nosaltres, Riley es deixa guiar per les seves emocions: Alegria, Por, Ira, Empipament i Tristesa. Les emocions viuen en la Caserna General, el centre de control de la ment de Riley, des d'on l'ajuden a superar els problemes de la vida quotidiana. Mentre Riley i les seves emocions s'esforcen per adaptar-se a una nova vida en Sant Francisco, la confusió s'apodera de la Caserna General. Encara que Alegria, l'emoció més important de Riley, intenta mantenir una actitud positiva, el conflicte d'emocions sorgeix en haver de fer front a una nova ciutat, una nova casa i una nova escola.\nDarrera actualització de dimecres, 4 de novembre de 2015 08:49


PROJECTE REPORTERS: PREMIS MATEMÀTICS 2013\nPREMIS MATEMÀTICS 2013\nEl dia 12 de maig es celebra el dia escolar de les matemàtiques. La nostra escola aprofita aquesta data assenyalada per fer entrega dels premis als alumnes que han participat, al llarg de tot el curs, en diferents activitats matemàtiques.\nDes d'aquest post volem donar l'enhorabona als guanyadors i us animem a que observeu amb deteniment les fotos premiades i el vídeo on trobareu una petita selecció de les fotos classificades de cada nivell!\nPREMIATS LLIGA MATEMÀTICA\nQuè és la lliga matemàtica?\nEls alumnes de 6è a 4t d’ESO ressolen 3 preguntes matemàtiques de dificultat variable. S’afronten a una gran diversitat de problemes: en troben de lògica, càlcul, geometria, estadística…. I tenen un temps limitat de 15 min per trobar la resposta correcta. Realitzen al llarg del curs un conjunt de 8 o 10 lligues que un cop avaluades permeten als alumnes conèixer les seves capacitats de raonament matemàtic. Sols ser un estímul personal de coneixement dins d’aquesta ciència exacta.\n6è de Primària - Nicole L.\n1r d’ESO - Thais E.\n2n d’ESO - Mark L.\n3r d’ESO - Joan L.\n4t d’ESO - Jofre P.\nPREMIATS PROVES CANGUR\nQuè són les proves cangur?\nL’alumnat de 3r i 4t d’ESO que han obtingut bons resultats en la nostra lliga matemàtica participen en una prova en la que intervenen diferents escoles. La prova cangur consisteix en 30 reptes matemàtics, de dificultat creixent i de resposta tancada, amb cinc opcions per a cada problema. Si voleu descobrir més sobre les proves cangurs no dubteu d’accedir a http://www.cangur.org\nJoan L. - 3r d’ESO i Pol R. - 4t d'ESO\nDiploma als participants de 3r d'ESO\nDiploma als participants de 4t d'ESO\nPREMIATS FOTOGRAFIA MATEMÀTICA\nQuè és la fotografia matemàtica?\nEls alumnes de cicle superior de primària i els alumnes de secundària mostren la seva capacitat de consolidar el pensament matemàtic mitjançant la fotografia. Les seves imatges mostren la seva creativitat, estètica i coneixement de la matèria. Aquestes fotografies són exposades a l’escola i a la nostra web.\nCicle Superior de Primària - “L’INFINIT MULTICOLOR” - Irene A.\nPrimer Cicle d'ESO -“esfera voladora sobre paral·leles" -Carmen R.\nSegon Cicle d'ESO - “PUDOR DE SINUS” - Jofre P.\nCategoria Professorat - “CONTRADICCIÓ VECTORIAL” - Carme M.\nAquesta fotografia ha estat seleccionada com a finalista per l'ABEAM.\nAquest dijous sabrem el resultat final.\nPREMIATS CARTELL SETMANA DE LA CIÈNCIA\nPremiades 2013 - Cristina C. Paula C. - 3r d'ESO B\nPublicat per REPORTERS DEL ROSER a dilluns, de maig 13, 2013\nEtiquetes de comentaris: ESO, PREMIS MATEMÀTICS, PRIMÀRIA


Santa Maria La Nova 21 B&B Nàpols Itàlia - Ofertes d'hotels amb els MILLORS DESCOMPTES EN LÍNIA\nPiazza Santa Maria La Nova 21, Centre Històric, Nàpols, Itàlia, 80134 - Veure al mapa\n"This is a very clean property close to the central attractio..."\nSanta Maria La Nova 21 B&B, ubicat a Historical Center, Nàpols, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Nàpols. Per anomenar algunes de les comoditats de l'hotel, hi ha magatzem d'equipatge, servei d'habitacions, transport hotel/aeroport, lloguer de cotxes, premsa.\nGaudiu de les comoditats d'alta gama com ara aire condicionat, calefacció, escriptori, balcó/terrassa, insonorització per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Santa Maria La Nova 21 B&B és una elecció inteligents per a viatgers a Nàpols, i ofereix una estada relaxant i sense molèsties.\nTots els tipus de viatgers (133) Parelles (55) Viatgers en solitari (14) Famílies amb infants petits (29) Famílies amb infants grans (9) Grups (26)


El Vendrell es prepara per una diada castellera de Santa Teresa de deu pisos\nIntent de 3de10 amb folre i manilles de la Colla Jove de Tarragona al Concurs de Castells.\nLa Colla Jove vol portar-hi el 3de10fm, mentre que la Joves de Valls apostarà per 5de9 folrat\nActualitzada 13/10/2016 a les 11:40\nLa plaça Vella del Vendrell viurà aquest diumenge, a partir de la una del migdia, una nova diada castellera de Santa Teresa que, en aquesta ocasió, es preveu més interessant que mai.\nTant la Colla Joves de Valls, com la Jove de Tarragona, com la colla local, els Nens del Vendrell, confien en l’efecte talismà d’aquest indret (que en els últims dies ha canviat d’aspecte després de la desaparició dels seus enormes plataners) per poder fer-hi una de les seves millors actuacions de l’any.\nPer tots és sabut que els tarragonins fa dies que preparen el 3de10fm per intentar-lo al Vendrell, després que al Concurs únicament els hi quedés en intent. De fet, el castell de deu pisos serà l’aposta de sortida dels liles que, en funció del resultat, podrien acompanyar-lo d’un 3de9fa, del pilar de 8 amb folre o manilles... Tot dependrà de com vagi l’execució del 3de10, tot i que sembla que el 5de9f està descartat per aquesta ocasió.\nPer la seva banda, la Colla Joves de Valls també prepara un gamma extra per l’ocasió. En aquest cas, els diables vermells apostarien per portar a la plaça Vella el 3, el 4 i el 5de9 amb folre. Fa dies que han engegat una campanya per intentar mobilitzar gent per poder fer el 5de9 folrat i seguir amb la dinàmica de les darreres diades de Santa Teresa en què els vermells també han apostat per la gamma extra. Fa dos anys hi van carregar el 2de8sf i l’any passat hi van descarregar el 2de9fm.\nFinalment, els Nens del Vendrell sembla que deixaran de banda el 3de9 amb folre, al Concurs els hi va donar un ensurt, i aquests darrers dies han estat treballant intensament el 4de9f per portar-lo a la plaça Vella.\nLa de Santa Teresa no serà l’única diada castellera al territori aquest cap de setmana. De fet, dissabte a la tarda, a partir de dos quarts de sis, la plaça del Rei de Tarragona acollirà la diada que organitzen anualment els Xiquets de Tarragona per començar a tancar la temporada. Els matalassers volen apostar per la tripleta del vuit pisos amb l’objectiu de recuperar sensacions de cara a poder afrontar un castell de nou per Tots Sants.\nA la plaça del Rei els acompanyaran els Castellers de Sant Pere i Sant Pau que portaran un castell de vuit que incorporarà molts canvis a nivell de tronc i també la Joves de Valls, que dobla actuació aquest cap de setmana, una actuació on, òbviament, es reservaran forces per l’endemà al Vendrell.


Báñez creu que la caiguda de l'atur dóna "motius per a l'esperança"\nLa ministra qualifica de "molt bones" les dades del maig i diu que demostren que s'està sortint de la crisi\nEFE Madrid 04/06/2013 09:57\nLa ministra d'Ocupació i Seguretat Social, Fátima Báñez, ha considerat aquest dimarts que la baixada de l'atur i la pujada d'afiliacions al maig són "dades clarament positives" que "mostren que tenim motius per a l'esperança".\nEn un acte informatiu per presentar el president de l'Associació de Treballadors Autònoms (ATA), Lorenzo Amor, la ministra ha destacat que, tot i això, "el govern no es conforma" i seguirà "treballant per donar oportunitats a tots els espanyols que avui no tenen feina".\nL'atur registrat va baixar al maig per tercer mes consecutiu, amb 98.265 desocupats menys, de manera que el total de desocupats es va situar en 4.890.928, mentre que el nombre mitjà d'afiliats a la Seguretat Social va augmentar en 134.660 persones.\nBáñez ha afirmat que aquestes dades són "molt bones" −les millors de la sèrie històrica en atur i des que va començar la crisi a la Seguretat Social, ha destacat− i "demostren que entre tots podem sortir de la crisi" i que "estem assentant les bases de sortida de la recessió".\nLa ministra, per a qui "som al camí de la sortida de la crisi", ha assegurat que l'executiu central "sempre" serà al costat del treballador que també crea ocupació, com els autònoms.\nL'atur millora al maig: 14.800 aturats menys a Catalunya i 98.000 a Espanya\nL'atur baixa a Balears amb 7.917 persones en un mes\nL'atur baixa a Balears en 7.917 persones al maig


Nike Zoom LJ 4 Sabatilles amb claus de salt - Unisex. Nike.com ES\nSabatilles amb claus de salt - Unisex\nLes sabatilles amb claus de salt Nike Zoom LJ 4 unisex són ideals per a atletes de salts de llargada i salts de perxa gràcies a la seva avançada tecnologia. Aquestes sabatilles lleugeres es caracteritzen pel seu amortiment ferm i pels set claus que ofereixen una tracció potent. A més, proporcionen l'ajust ferm necessari per assolir noves fites.\nColor mostrat: Negre/Gris imant clar/Blanc\nLLEUGERESA AMB TRACCIÓ POTENT\nPart superior de pell sintètica amb tecnologia sense costures per oferir subjecció estructural i lleugera\nCorretja a l'avantpeu i entrada amb cremallera per a un ajust cenyit i segur\nEntresola d'EVA d'alta densitat per a un amortiment durador\nPlaca de nylon de 3/4 a la sola exterior amb 7 claus que es poden substituir per aportar tracció\nPlaca a l'avantpeu amb flexibilitat millorada per aconseguir una trepitjada més natural en iniciar el salt\nDigues la teva. Sigues la primera persona a fer una ressenya sobre Nike Zoom LJ 4.


Bloquejat per l’Ajuntament per col·lapsar la bústia ciutadana\nFerran Niubó es queixa perquè un contenidor a tocar de casa seva sempre està ple | Cedida\nEl consistori li prohibeix enviar més queixes perquè ha superat el límit anual de 104 missatges\nVa obrir l’app de la bústia ciutadana de l’Ajuntament com qualsevol altre dia per alertar d’un desperfecte. Va enviar informació al consistori perquè s’arreglés la situació i va guardar el mòbil satisfet. Però un correu electrònic el va deixar parat: l’Administració li comunicava que havia superat el màxim anual de queixes a l’Ajuntament i que hauria d’esperar al 2020 per traslladar-ne de noves. “Heu superat en molt el nombre de peticions aquest any 2019 i us informem que fins l’1 de gener de 2020 no us en podem admetre més”, deia el missatge.\nFerran Niubó, conductor de metro de 32 anys, ha superat enguany el límit de 104 missatges a través de la bústia ciutadana. “El que més comunico mitjançant l’app és que un contenidor que està a prop de casa meva està ple”, explica en una conversa telefònica amb aquest diari. Admet que ha fet més de 104 peticions, concretament unes 120 segons els seus càlculs, però no s’acaba de creure que l’hagin bloquejat. “Vull facilitar la feina de l’Ajuntament”, argumenta.\nUna de les peticions que ha registrat | Cedida\nAquest ciutadà preocupat utilitza la pàgina web del consistori i l’app per comunicar incidències com ara semàfors espatllats o fanals trencats. I, com no, el contenidor a tocar de casa seva: “Com a mínim una vegada cada setmana els comunicava que estava ple”, admet.\nLa justificació de l’Ajuntament per bloquejar a Niubó i a 10 persones més aquest any és que és l’única manera de limitar “l’ús abusiu”, segons defensen fonts municipals. Matisen, però, que és una part “molt minoritària” de la ciutadania la que és massa insistent amb la mateixa queixa. “Aquest sistema està pensat per a la participació d’un gran nombre de ciutadans i un ús molt intensiu del sistema per un grup molt minoritari pot col·lapsar els serveis i suposar la impossibilitat d’atendre tothom”, afegeixen.\nA partir d’ara Niubó farà servir amb més “moderació” a l’app per notificar problemes a la ciutat. Relata, però, un episodi viscut com a justificació de l’ús que ha fet fins ara de la bústia ciutadana. “Tinc un amic cec que es queixava perquè un semàfor de la plaça dels Països Catalans no emetia els senyals sonors”, narra. “Després de mesos sense funcionar, m’ho va dir i vaig registrar la incidència a través del sistema: en una setmana estava arreglat”. Si ara es troba amb la mateixa situació, no podrà avisar al consistori via app fins al dia d’Any Nou.\nAjuntament de Barcelona Participació\nDavid Octubre 05, 2019 | 20:03\nBé, que el contenidor estigui ple no és una mateixa queixa. Cada vegada que es queda ple de nou és una queixa nova.\nA Octubre 06, 2019 | 01:23\nEl que hauria de fer l'Ajuntament és fer una inspecció PROFUNDA d'aquells serveis municipals negligents. La neteja és competència municipal, es paguen residus i als treballadors se'ls paga un bon sou. Que facin inspeccions i sancionin l'empresa i alguns treballadors q no foten res de bo.


Dimarts, 31 de Desembre 2019\nEl Senyor de Nasrogent surt als carrers de Terrassa per buscar l'Home dels Nassos\nNens i nenes l'han buscat per tot arreu, acompanyats del Senyor de Nasrogent i el seu seguici d'ajudants. És el cinquè any que la Coordinadora de Grups de Cultura Popular de Terrassa organitza aquesta cercavila\nLa Policia incrementa els efectius un 30% per garantir un Cap d'Any segur\nEl dispositiu especial vetllarà perquè la ciutadania acomiadi l'any sense incidències remarcables. Els agents vigilaran, bàsicament, que les festes acompleixin la normativa i realitzaran controls d'alcoholèmia i drogues\nLa CUP Terrassa ja s'ha posicionat respecte a la investidura de Mas\nLa CUP està a punt pel consell polític i el grup d'acció parlamentària del proper diumenge, 3 de gener. Serà a Barcelona. Abans, dissabte i a Sant Cugat, es farà l'assemblea territorial del Vallès Occidental\nEls Ferrocarrils oferiran servei ininterromput de trens tota la nit de Cap d'Any\nLa freqüència de tren variarà segons la destinació. Per als combois de la línia S1, la de Terrassa, la freqüència serà d’un tren cada 45 minuts aproximadament, la mateixa que tindrà la de Sabadell, la S2\nEl Terrassa FC comença el 2016 rebent el millor equip de Tercera, El Prat\nEl partit començarà a les 12:30h i es transmetrà per la Ràdio Municipal de Terrassa i Canal Terrassa. Qui vagi al camp amb una juguin tindrà entrada gratuïta. A les 10:00h hi haurà la presentació del futbol base\nAl CAR Sant Cugat\nPaula Leitón es prepara amb la selecció absoluta per a l'Europeu de Belgrad\nLa waterpolista del CN Terrassa és una de les 17 convocades per Miki Oca per disputar la competició que tindrà lloc a Sèrbia a partir de l'11 de gener. El combinat espanyol reprendrà la preparació el dia 2\nNadal a prop teu\nVols ser original per festes? Felicita el Nadal i el 2016 a través de Canal Terrassa\nGrava't amb el mòbil o tablet (màxim 20" i en format hortizontal), envia'ns el resultat per Whasapp (627 409 128) i l'emetrem per televisió. Optaràs a un magnífic premi d'un cap de setmana a l'Hotel La Mola\n31.12.2015Els casals municipals d'hivern acullen 460 infants i joves i amplien l'horari\n31.12.2015L'Home dels Nassos es passeja pels Mercats de Sant Pere i la Independència\n31.12.2015El Cinema Catalunya projecta 'Els mínions' en català el 2 de gener\n31.12.2014Cecot dóna suport al manifest en defensa d'un model de comerç propi català\n31.12.2014Bon ambient al Mercat per ultimar els àpats de la nit de Cap d'Any\n31.12.2014El cinquè premi de la Grossa cau íntegrament a Terrassa\n31.12.2014L'Home dels Nassos es passeja pels Mercats de Sant Pere i Independència\n31.12.2014Nou sistema per informar del temps mitjà d'espera a les urgències hospitalàries\n31.12.2014La Generalitat permet dur gratis les bicicletes en els autobusos interurbans\n31.12.2014Javier Honorato, nou director general del CN Terrassa\n31.12.2014Un llibre analitza la soledat de la dona en la maternitat i l'educació dels fills\n31.12.2014L’Ajuntament prepara un dispositiu especial de seguretat per Cap d’Any\n31.12.2014El Patge Xiu-Xiu ha recollit les cartes dels infants al Centre Cívic Avel·lí Estrenjer


Els instituts a Lleida\n© Els instituts a Lleida\nLa setmana passada vam tornar a defensar al Parlament la necessitat d’obrir un institut a Cappont i un altre a Balàfia. Només cal fer un breu tomb per aquests barris per veure com han crescut en els últims anys. Els parcs infantils, a la tarda, estan abarrotats de nens que en pocs cursos continuaran els seus estudis en instituts distants. Hem vist com l’Escola Bressol de Cappont està totalment col·lapsada i no té places per a tanta demanda. Així que moltes famílies no sol·liciten el col·legi que volen, el més proper, ja que acostuma a estar tan demanat que no hi ha places per a tothom. I per això també des del grup municipal de Ciutadans estem convençuts que el ple de l’ajuntament ha de compartir íntegrament les reivindicacions veïnals i educatives per recolzar el barri. S’han de construir sense més demora els instituts de Cappont i Balàfia. Amb tot, l’administració competent per resoldre aquestes demandes, que és la Generalitat, no té ni aquesta sensibilitat ni aquesta mateixa preocupació. Han anat ignorant i esquivant al llarg del temps totes les demandes sobre això. La Conselleria d’Educació ha canviat de mans, de Convergència a ERC, però quan va arribar la votació també van votar que no a aquests instituts. Quan el Govern vol fer alguna cosa, l’inclou en els seus pressupostos com una prioritat, però quan no vol recolzar un barri, senzillament crea una comissió per entretenir els veïns. Però des de Ciutadans insistirem en el tema perquè és una millora que aquests barris necessiten. Ahir mateix, el grup municipal de Ciutadans ho va tornar a portar al Ple de l’Ajuntament. Perquè la política al final és això, destinar el temps a defensar prioritats. I en això hi ha grans diferències.\nCom saben, hem viscut una setmana negra. Dilluns el president arengava els comandos, “apreteu”, els va exhortar, i van tallar carreteres, trens i van intentar assaltar el Parlament. I així van arribar al vergonyós dijous en què els separatistes van tornar a tancar el Parlament. Van suspendre el debat de política general, un dels plens més importants. I tot perquè el separatisme segueix amb les seues discrepàncies. La gran mentida del procés els impedeix dedicar-se al que importa.


'La Fageda és un petit món on tots ens intentem cuidar i hauria de servir d'exemple de com ha de funcionar el món global' - La Fageda 'La Fageda és un petit món on tots ens intentem cuidar i hauria de servir d'exemple de com ha de funcionar el món global' - La Fageda\n‘La Fageda és un petit món on tots ens intentem cuidar i hauria de servir d’exemple de com ha de funcionar el món global’\nNascuda a Olot i veïna del barri de Sant Pere Màrtir i Mas Bernat i actualment del Pla de Dalt, la protagonista d’aquesta setmana coordina els serveis d’habitatge de La Fageda. Ho fa des del 2007-2008, tot i que va començar a treballar amb nosaltres uns anys abans com a monitora de lleure els dissabtes a la tarda.\nDedicada des de ben jove als Esplais de la Garrotxa i a acompanyar nens i adolescents en la part del lleure, va estudiar educació social a Girona (en un primer moment havia pensat a cursar la carrera de periodisme). Un cop diplomada treballava en serveis de menjador d’escoles i també com a monitora d’esplais fins que La Fageda es va creuar en el seu camí.\nÉs llavors quan s’endinsa en el món de les persones amb discapacitat i amb trastorn mental sever. ‘Mai m’ho hagués imaginat perquè sempre tenia al cap estar amb nens i joves en risc d’exclusió social, però quan el que t’agrada són les persones, en sentit ampli, no hi ha problema en fer un gir i adaptar-te a una nova situació‘, ens explica.\nEn aquests anys s’ha enamorat del projecte, ha conegut a persones de qui ha après i segueix aprenent molt, i ha aconseguit treballar per fer la vida dels residents més amable i fàcil, i segurament més feliç. Autodefinida com a poc esportista, tímida, i amant de la música, avui volem acostar-vos la figura de l’Olga Coromina Pujeu.\nL’Olga a l’espai que coneixem com l’Hort de l’avi, a la finca El Casals\nTímida però a la vegada tenint una feina molt social. Com decideixes entrar en el món del lleure?\nDoncs va ser una amiga que em va animar a entrar-hi. Ella volia entrar als esplais i ho vam fer juntes. I després de l’experiència i que m’agradés tant vaig decidir canviar i no fer periodisme sinó educació social.\nI del lleure per joves cap al lleure per a persones amb diversitat funcional i trastorn mental.\nSí, no m’ho esperava però La Fageda em va oferir una feina més estable que les anteriors i no m’ho vaig pensar dues vegades. Al principi no tenia clar que fos el meu lloc però fixa’t, encara hi sóc.\nL’Olga de petita.\nQuina va ser la teva primera tasca?\nDoncs era la monitora de lleure dels dissabtes. Recordo que quedàvem a la residència antiga de La Fageda, coneguda com El Xino. Érem un grup d’unes 25 persones.\nI quines activitats fèieu?\nAnàvem molt a donar el volt, participàvem en la rua de carnestoltes d’Olot… Recordo que un any vam anar-hi disfressats de Pippi Calzaslargas… Al principi només hi anava els dissabtes però de seguida ja va sorgir més feina. Vaig entrar a la residència que teníem al carrer Fontanella per treballar-hi durant les vacances d’aquell Nadal.\nLa teva primera feina en una residència? Com ho recordes?\nSí, no havia treballat mai en cap i tampoc tenia clar que fos una feina per a mi. A més just quan vaig entrar-hi vaig viure un moment dur per a una de les residents. Però m’adapto bé a les situacions. Després va plegar una monitora de les antigues, la Neus, i em van oferir el seu lloc, ja fix. Allà ja vaig conèixer a la Tere Carrillo, actual monitora de fàbrica, treballàvem juntes. Em va començar a agradar molt la feina perquè aquí veiem la part més íntima de les persones, la seva essència. Al Centre Especial de Treball se’ls pot conèixer en la vessant més laboral però a la residència és on la gent treu el millor i el pitjor de cadascú. Arribes a uns nivells de confiança molts més alts i les relacions són autèntiques.\nI de monitora cap a coordinadora del servei.\nVaig estar de monitora durant 5 anys i el 2007 hi va haver moviments en l’organigrama de l’empresa i vaig començar a coordinar els serveis d’habitatge i també feia unes hores al Servei d’Integració a la Comunitat que La Fageda acabava de crear de la mà d’en Cristóbal. Era un projecte molt inicial. El 2008 les residències i el servei de suport a la pròpia llar requerien més hores de treball i la coordinació ja m’ocupava el 100% de la jornada.\nCom és el teu dia a dia a la feina com a coordinadora?\nEl meu dia comença sempre a La Fageda, fent feina més de despatx i de coordinació amb la resta de l’equip assistencial, sobretot amb la Dolors Falgarona, la coordinadora del Servei de Teràpia Ocupacional, ja que la majoria d’usuaris d’aquest servei també ho són de la residència. També munto els calendaris dels monitors, cosa que m’omple una part important del temps. I a la tarda vaig a les residències, al Caliu i sobretot al Cassés. Quan cal parlo amb els usuaris, amb els monitors, la cuinera…\nA les residències hi tenim servei de cuina propi.\nSí, i penso que és molt important perquè moltes residències funcionen amb càtering. Aquí, quan arriben els residents doncs fa aquella olor de menjar, es prepara al moment. Ho valoren molt. Hi ha gent que té el costum quan arriben a la tarda d’anar a veure l’Adelina a la cuina i preguntar-li què hi ha per sopar i tenen relació amb ella. Tot és més càlid i maco.\nQuantes persones hi viuen a cada residència?\nAl Caliu n’hi ha 13, distribuïts en tres pisos. En un n’hi ha quatre, en un altre tres i en un altre sis. Al Cassés 23, distribuïdes en dos pisos. En un n’hi ha 11 i a l’altre 12. També tenim el suport a la llar, que inclou el servei a 17 domicilis.\nNo deu ser fàcil conviure persones tan diferents juntes.\nSempre penso que tenen més paciència ells que nosaltres. Ho fan molt bé i fan un gran esforç. A més la majoria també són usuaris del Servei de Teràpia Ocupacional i per tant també conviuen durant el dia a La Fageda durant algunes hores. Per això intento transmetre molt a l’equip que treballa en l’atenció directa, als monitors, que nosaltres tenim una funció molt important aquí i que hem de venir de bon humor i donar el millor de nosaltres. Perquè per nosaltres és un lloc de feina però per ells això és casa seva.\nA les habitacions hi poden tenir la seva parcel·la d’intimitat.\nSí, tenim habitacions individuals i també per a dues persones. A molts els agrada dormir acompanyats i tenir un company d’habitació perquè se senten més tranquils.\nI en quin horari s’ofereix el servei de residència?\nEntre setmana de 7 a 10 del matí, per fer dutxes i vestir, i llavors ja ve el bus i el transport adaptat per anar cap a Fageda. A la tarda el servei comença a partir de les sis quan s’acaba la jornada i el taller a la finca El Casals.\nQuan arriben deuen tenir ganes de descansar i estar tranquils.\nSí, alguns ja van al sofà a mirar la tele, berenem i prenem una infusió, d’altres busquen la relació amb la monitora, també hi ha qui s’haurà de dutxar, alguns van a donar el volt per aquí pel barri, a prendre alguna cosa al bar… N’hi ha que quan arriba el bus ja ni els veiem, van directes a fer el cafè per aquí al costat. És el seu moment d’estar tranquils. I a les vuit ja comença el sopar i els que ho necessiten es prenen la medicació i aviat la majoria cap a dormir. Els caps de setmana negociem les hores de tornada si els més marxosos volen sortir una miqueta a la nit.\nI s’hi poden estar fins a alguna edat en concret o no hi ha límit?\nEn principi haurien de ser menors de 65 anys però per filosofia de La Fageda ens agrada que fins que la seva autonomia ho permeti puguin estar amb nosaltres, encara que superin aquesta franja d’edat. Aquí poden conviure amb menys persones que en un geriàtric, i cada dia van a La Fageda i poden estar amb persones més joves, d’altres que treballen, veuen activitat, estan en un entorn natural privilegiat, poden xerrar amb els turistes que ens visiten… Tot plegat és molt estimulant i les famílies també estan contentes que puguin estar aquí. El pas cap al geriàtric es produeix quan es perd autonomia i es perd el control de la situació. En aquestes condicions, matinar per anar cada dia a La Fageda es pot convertir en un mal de cap i no en un benefici. Sap greu però ha de ser així. Els visitem, sempre, a tots, de forma periòdica. No perden la relació amb nosaltres.\nLa majoria tenen família?\nAlguns sí. Nosaltres tanquem només un sol dia cada any, que és el dia de Nadal. I així el poden passar amb la família. Sempre que vulguin també es poden veure.\nPer què la residència és una pota tan important del projecte de La Fageda?\nPer la nostra gent és bàsic, imprescindible. Hem d’acompanyar a les persones, que se sentin realment a casa, que se sentin escoltats i escoltades. Hem de fer que tots se sentin una mica com un fill únic dins d’aquesta família tan gran.\nM’agraden les persones. L’atenció a les persones. I que cada dia és diferent. També tot el que aprenc, i haver conegut a les meves companyes i companys de feina. Tinc la sort de tenir un equip, sobretot de les persones més antigues de la casa, que per mi són un puntal de la residència i em faciliten molt i molt la feina. I volia aprofitar aquesta entrevista per agrair-los la seva tasca. Hi ha gent amb qui sé que hi puc comptar sempre i això m’ajuda molt a anar a treballar amb més ganes.\nI el que més satisfacció et pot donar?\nSentir que ajudes a fer una mica més feliç o fàcil la vida de la gent. Som facilitadors per fer que la vida sigui una mica més amable. La Carme Jordà sempre diu que la residència ha de ser un lloc confiable on tu puguis ser tu mateix i que algú t’escolti i et miri pel que realment ets en essència. I que cada dia alguna monitora estigui una estona només per a tu i que et miri només a tu. Tots mereixem tenir a algú que ens miri només a nosaltres en algun moment del dia.\nEs crea molt de vincle amb les persones usuàries?\nSí, sempre amb uns límits perquè les relacions siguin sanes i saludables. Sobretot tenint en compte que hi ha monitores que hi estan un temps i després canvien de feina i si el vincle és molt fort després pot ser complicat de gestionar. Per tant s’ha de trobar la mesura justa per aconseguir una relació que no crei dependència l’un de l’altre. Però això no impedeix que hi ha persones amb qui tens molt de feeling ja d’entrada i és molt màgic. Poder riure, fer bromes amb ells, és genial. En el fons el que faig aquí és el que m’agrada fer fora de La Fageda. No m’he de disfressar de res, sinó que puc ser jo mateixa igual que ells també poder ser-ho.\nÉs un petit món dins el món global on tots intentem cuidar-nos. Seria un exemple de com hauria de funcionar el món gros. Si tots ens coneguéssim més i ens intentéssim escoltar i saber qui tenim a davant potser tot aniria millor.\nDes de residència esteu una mica allunyats de la part productiva però de ben segur que coneixes bé i has tastat tots els productes de la marca. Quin és el teu preferit?\nEl natural, l’ensucrat i la melmelada de figa.\nPlegues a les set de la tarda… Què fa l’Olga fora de la feina? Què faràs avui quan acabis de treballar?\nAvui aniré cap a casa a descansar, visc aquí al costat de la residència. Hi arribo ràpid. Abans tenia un gos i m’anava molt bé passejar el gos després de treballar perquè em servia per desconnectar i separar més la feina de la vida familiar. Els caps de setmana doncs tenint fills estic amunt i avall acompanyant-los als partits que tinguin de futbol.\nViatjar, tot i que no ho he fet massa per falta de temps. Un dels millors que he fet va ser el de Santo Domingo, fa molts anys, quan en tenia vint-i-pocs. Vam anar-hi cinc setmanes a organitzar uns campaments d’estiu. Recordo que encara no hi havia mòbils i havia de demanar que em deixessin trucar al fix de casa. Va ser una experiència dura però impressionant. Ara puc fer escapadetes de cap de setmana. Els meus fills tenen moltes ganes d’anar a Londres i jo no hi he anat mai així que potser és el nostre pròxim destí.\nVeus el teu futur a La Fageda?\nHi estic feliç. I vaig a treballar contenta. Fins que això no canviï, aquí estaré.


El Consell posa en marxa la Xarxa de Territoris Socialment Responsables\n- L'adhesió a aquesta xarxa suposarà l'atorgament d'un segell o distintiu de territori socialment responsable\nEl Consell ha aprovat el decret de creació de la Xarxa de Territoris Socialment Responsables, a més de regular el procediment per a poder adherir-s'hi.\nS'entén per territori socialment responsable aquell espai en què exerceixen competències les diferents administracions públiques, en el qual els principals actors o grups d'interés s'han coordinat per a construir conjuntament una visió de futur basada en l'anàlisi dels principals reptes socials, mediambientals, econòmics i ètics.\nAixí mateix, també es té en compte la identificació de metes comunes en pro d'un desenvolupament inclusiu i sostenible i la definició de les responsabilitats que cada una de les parts ha d'assumir per a aconseguir-ho.\nS'aplicarà en aquells territoris de la Comunitat Valenciana que, de manera voluntària, vulguen implantar o estiguen implantant polítiques i accions per a gestionar els impactes socials, laborals, mediambientals, ètics, econòmics i culturals.\nL'objectiu és fer compatible una economia competitiva amb la cohesió social i la millora de la vida de la ciutadania per mitjà d'un enfocament de governança participativa.\nL'adhesió a la xarxa suposarà l'atorgament d'un segell o distintiu de territori socialment responsable.\nCada territori socialment responsable comprendrà un terme municipal, excepte quan hi haja un conjunt d'accions estratègiques i singularment acordades per les parts interessades que conformen un territori com a socialment responsable a escala supramunicipal.\nAl seu torn, podran adherir-s'hi pedanies, barris o altres entitats d'àmbit territorial del municipi que puguen ser considerades socialment responsables.\nEls objectius d'aquesta xarxa se centren en:\n1. Definir, articular i integrar models i estratègies per al desenvolupament dels territoris declarats com a socialment responsables, amb el propòsit de millorar la qualitat de vida dels seus habitants i promoure-hi la cohesió social.\n2. Informar i conscienciar sobre la importància de promoure actituds socialment responsables per part de la ciutadania i les entitats públiques i privades.\n4. Generar espais de bones pràctiques en què participar, compartir i intercanviar experiències entre els territoris que en formen part.\nLa creació de la Xarxa Valenciana de Territoris Socialment Responsables està prevista en la Llei 18/2018, de 13 de juliol, de la Generalitat, per al foment de la responsabilitat social.


Conservadora - Clinica Dental Verdaguer\nA Clínica Dental Verdaguer podem oferir-li una Odontologia General de qualitat basada en un diagnòstic integral a mans del nostre equip interdisciplinar. Ens centrarem sobretot en la prevenció i la detecció avançada.\nAvaluació de la situació i les necessitats de la boca, així doncs es portaran a terme diferents exploracions, fotografies intraorals, radiografies i vídeos. Amb tota aquesta informació li ensenyem al pacient els possibles tractaments i li resolem els dubtes.\nRevisió, prevenció i higiene\nA clínica dental Verdaguer donem una especial importància a la prevenció integral de les malalties bucodentals i per això és que realitzem revisions completes per a detectar de forma precoç qualsevol alteració. Hem d’entendre que hem de visitar regularment el dentista i no només quan tenim dolor, ja que la majoria de patologies comencen molt abans de tenir mal.\nLa majoria de les malalties i patologies orals es produeixen a causa del que anomenem placa dental bacteriana. Aquesta es posa al voltant de les dents i l’objectiu és eliminar-la i mantenir la boca lliure d’aquestes bactèries.\nAquesta placa ens pot causar dues malalties (que són la més comuna de totes les malalties al món):\nLa Càries: la bactèria destrueix l’esmalt\nMalaltia de les genives (gingivitis i periodontitis): desenganxen les genives de les dents i reabsorbeixen l’os que les suporta.\nCom realitzem aquesta prevenció?\nEn primer lloc amb una bona higiene dental a casa tres cops al dia amb l’ajuda d’un raspall adequat i el fil dental.\nEn segon lloc és indispensable visitar periòdicament el dentista i fer una neteja bucal professional. Aquesta periodicitat li indicarà el seu professional sanitari i oscil·la entre els 4 mesos i fins a un any.\nL’odontologia conservadora permet reconstruir o reparar les dents que s’han vist afectades per càries, des de les afectacions més superficials (les empastem) fins a la destrucció més profunda a les quals hem de realitzar una reconstrucció.\nEl tractament es basa en l’eliminació del teixit infectat i en la posterior reconstrucció del teixit perdut amb materials biocompatibles que han substituït l’ús de l’amalgama (aquell empasts antics que eren metàl·lics) i, així s’aconsegueix una manipulació més fàcil i un resultat més estètic.


Començar a viure en un pis i sentir-se acompanyat, el primer pas per recuperar-se de la vida al carrer - Arrels Fundació\nAllotjament, Notícies, Persones sense llar\nAquestes festes et convidem a canviar la miradaUn tortell de Reis per superar qualsevol obstacle\nArrels Fundació | 30/12/2020\nL’Alfonso, el Camilo, l’Ernest, la Lidia, el Tomasz, el Youssef… són algunes de les 20 persones que coneixem i que, durant aquest 2020, han començat a viure en un pis. Tenir un allotjament els està permetent recuperar-se de la vida al carrer i els ha tornat intimitat i protecció. No hi ha dubte: l’habitatge és el primer pas per deixar de viure al carrer. Hi ha, però, un altre condicionant: sentir-se acompanyat.\nAra fa gairebé un any que el Youssef va començar a viure en un pis. Ha viscut deu anys al carrer o, com ell l’anomena, “el maleït carrer”. La seva salut va començar a empitjorar, va necessitar ser hospitalitzat i, des d’aleshores, s’acompanya d’una màquina per respirar. Els mesos de confinament a causa de la covid-19 els va passar al pis. “Passava hores mirant la televisió o xerrant amb el company de pis. Em va permetre descansar després de tants anys vivint al carrer”, explica.\nL’Alfonso, en canvi, va passar tot el confinament al carrer perquè no tenia una llar on resguardar-se. Ha viscut quatre anys al carrer i el 16 de juliol del 2020 va entrar a viure en un pis amb els seus dos gossos, Tor i Ulises. “Hi ha dates que no es poden oblidar i aquesta és una d’elles”, diu. Des que va començar a viure en el pis, la seva vida és més “ordenada i tranquil·la”.\nDeixar de viure al carrer i accedir a un allotjament significa recuperar molts drets perduts i elements tan bàsics com la salut, la intimitat, la sensació de protecció, poder-te dutxar, menjar calent… “A mi m’agrada cuinar i ara ho puc fer perquè tinc cuina i nevera. També puc rentar-me la roba quan ho necessito. Semblen coses molt bàsiques però tot això t’ho dona viure en un pis”, comenta l’Alfonso.\nDurant aquest any 2020, des d’Arrels hem garantit l’allotjament a 235 persones. La majoria viuen en pisos individuals però també hi ha persones que s’allotgen a pisos compartits, una quarantena de persones amb un estat de salut fràgil resideixen a la llar Pere Barnés i una desena més de persones dormen al Pis Zero. En total, 20 persones han començat a viure en pisos durant aquest 2020.\nSegons Ester Sánchez, responsable de l’equip de Suport a la Persona, el fet d’accedir a un pis “possibilita una nova vida, dona descans i sensació d’alliberament perquè la persona no ha d’estar tot el dia intentant sobreviure”. “Sense l’habitatge no es pot començar a reconstruir res, és l’element inicial que et dona les parets però no és l’únic. Perquè si has viscut al carrer necessites tornar a col·locar moltes coses, necessites sentir-te acompanyada.”\nAcompanyar al carrer i al pis\nSi hi ha una paraula que defineix la tasca que fem a Arrels és la paraula acompanyar, és a dir, estar al costat de la persona i oferir suport en allò que necessita. L’acompanyament és l’eix transversal de tot allò que fem: quan visitem les persones que viuen al carrer per saber com estan i també quan la persona deixa de viure al ras i entra a viure en una llar.\nReconnectar amb la xarxa de salut orgànica i mental, aconseguir el DNI o el NIE, tramitar un ajut econòmic quan la persona no té ingressos o obrir un compte bancari són alguns dels tràmits en els quals les persones a les quals garantim l’allotjament demanen suport. Acompanyar, però, significa alguna cosa més com entendre que començar a viure en un pis pot provocar pors per la nova situació, que cal anar descobrint a poc a poc els recursos que ofereix el barri o que la soledat gairebé sempre està present.\nEl cas del Camilo és un exemple. “Quan em van dir que podia anar a viure a un pis per a mi sol vaig acceptar però gairebé mai estava al pis perquè, després de tants anys al carrer, sentia claustrofòbia i havia perdut molts hàbits”, explica.\nQuan el Camilo va començar a viure al pis va patir un accident de cotxe que el va portar a l’hospital i que, durant un temps, li va restar mobilitat per viure sol. Des d’Arrels, li vam donar suport perquè pogués passar les nits a cobert, de manera temporal però en un espai segur com el Pis Zero. “Això em va ajudar a sobreviure, a no haver de passar tot el dia al carrer amb les crosses”, recorda. Ara ja fa mesos que viu al seu pis i comenta: “Ha millorat la meva salut i m’ha permès guanyar intimitat però hi ha altres problemes que no soluciona tenir un sostre, com la necessitat de tenir ingressos”.\nL’Ester Sánchez, de l’equip de Suport a la Persona d’Arrels, coincideix amb la reflexió del Camilo. “Tenir una casa no ho soluciona tot de manera automàtica perquè es tracta d’un procés molt llarg. Hi ha soledat i un canvi de rutina gran; moltes persones no tenen ingressos i necessiten dependre de serveis assistencials per coses bàsiques com menjar; apareixen malestars i sentiments de buidor.” Accedir a un habitatge comporta noves responsabilitats perquè també significa respectar el bon veïnatge i, en el cas de les persones amb ingressos, responsabilitzar-se d’una part del lloguer.\n“El fet de començar a viure en un pis possibilita tot un procés. Hi ha persones que necessiten intentar viure en un pis dues, tres i fins a quatre vegades. El més important és que les seguim acompanyant i que les persones sentin que no estan soles”, afirma Ester Sánchez.\n“A les persones se les ha de saber cuidar”\nQuan el Camilo vivia al carrer va compartir moltes nits en un caixer amb un amic i, gairebé cada matinada, els despertaven i els feien fora. A l’Alfonso, molts caps de setmana li robaven part de les seves pertinences mentre passava la nit al ras. “A les persones que viuen al carrer se les ha de saber cuidar”, diu l’Alfonso des de la distància. I afegeix: “Els governs haurien de posar en pràctica les solucions que diuen que tenen. Als veïns i veïnes que es preocupen per les persones que viuen al carrer els hi diria que parlin amb elles i que preguntin què necessiten. Cal més empatia”.\nA Arrels intentem tenir-ne cura mitjançant l’acompanyament que fem des dels equips professionals i de voluntariat. “Hi ha persones que comencen a viure en un pis i que no parlen amb ningú en tota la setmana fins que les anem a veure. Altres persones comencen a conèixer el barri i l’entorn on viuen acompanyades de voluntaris i voluntàries”, relata Ester Sánchez.\nS’ha d’anar, però, més enllà i buscar alternatives que facin possible que ningú hagi de viure al carrer. Actualment, a Barcelona més de 1.200 persones viuen al ras; a tot Catalunya, les últimes dades públiques de les quals disposem –de l’any 2017- parlen de 2.347 persones vivint a la intempèrie.\nDes d’Arrels, proposem enfortir els equips de carrer i crear-ne de nous a municipis on no existeixen per acompanyar les persones que viuen al ras i saber què necessiten; també habilitar espais petits a cada barri per acollir des de la proximitat; i atendre des de cada municipi, garantint drets bàsics com el padró. A mig i llarg termini, cal apostar pel dret a l’habitatge com a punt de partida, més enllà de serveis socials, i establir més mecanismes de prevenció perquè ningú perdi casa seva.\nTot això per garantir que tothom tingui una llar i, sempre, acompanyant.\nQuè pots fer si veus una persona vivint al carrer?\nAjuda’ns a poder seguir oferint allotjament! També t’expliquem altres maneres de col·laborar.\nLlegeix els testimonis de l’Alfonso, el Youssef i el Camilo.


Publicacions | Revista Muntanya\nPremsa, Publicacions, Revista Muntanya, Revistes\nNeix l’iQUIOSC.cat, el quiosc digital català de revistes i premsa\n4 Mai 2014 revistamuntanya\t1 comentari\nEl passat 10 d’abril les associacions APPEC, ACPC i ACPG van posar en marxa el primer gran quiosc de premsa i revistes digitals. Aquesta nova plataforma va arrencar amb unes 150 publicacions entre revistes, premsa comarcal, gratuïts i diaris. iQUIOSC.cat és consultable via navegador www.iquiosc.cat i té les seves aplicacions per iPad i iPhone.\nLa plataforma permet que mitjans temàtics, diaris i premsa gratuïta i comarcal es puguin adaptar a les noves maneres de consumir dels lectors, però també a un nou model de negoci. Té per objectiu posar a l’abast dels lectors diaris i revistes sota una única plataforma per contribuir a la seva promoció i possibilitar-ne la comercialització. A banda dels números actuals, la plataforma incorporarà tota l’hemeroteca dels mitjans presents, a més de publicacions institucionals i d’universitats.\nContinua llegint Neix l’iQUIOSC.cat, el quiosc digital català de revistes i premsa →\niQUIOSC.catplataforma digitalPremsaPublicacionsRevista Muntanya\nPublicacions, Revista Muntanya, Revistes\nLa revista Muntanya on-line\n7 Setembre 2013 revistamuntanya\tDeixa un comentari\nLa revista Muntanya està digitalitzada des de 1970, data de la seva aparició, fins al 2008, el que representa el seu fons històric. Aquesta labor ha estat realitzada i subvencionada per l’APPEC (Associació de Publicacions Periòdiques en Català), i ara ja es podrà consultar (i descarregar en format pdf) a l’hemeroteca digital de la Biblioteca del Centre Excursionista de Catalunya, i també al Catàleg Col·lectiu de Biblioteques Excursionistes.\nAquesta aplicació ens permet cercar al text complet del conjunt de les revistes en format digital, facilitant l’accés als articles que ens interessen, per paraula clau.\nA partir de 2008 fins a l’actualitat, l’ISSUU Muntanya ofereix la revista completa (que properament anirem penjant també a l’hemeroteca digital del CEC) per visualitzar-se i descarregar-se en pdf (tret de l’any en curs, que queda subjecte a la subscripció).\nappecBiblioteca CECCECCentre Excursionista de CatalunyahemerotecaMuntanyaPremsaPublicacionsrevista on-line